open-index/open-wikipedia-markdown huggingface dataset:
சுமிதா தாண்டி

**சுமிதா தாண்டி** (Smita Tandi) (பிறப்பு: 1992) சத்தீசுகர் மாநிலத்தில் உள்ள ஒரு இந்தியக் காவலர் ஆவார். மருத்துவ சிகிச்சைக்கு பணம் செலுத்த முடியாத மக்களுக்கு உதவ இவர் ஒரு நிதியை அமைத்தார். இவரது மனிதாபிமான முயற்சிகளை அங்கீகரிக்கும் விதமாக 2016இல் நாரி சக்தி விருதைப் பெற்றார்.

## தொழில்
இவர் காவல் துறையில் காவலராகப் பணிபுரிகிறார். 2013ஆம் ஆண்டில் காவல்துறையில் பணிபுரிந்த இவரின் தந்தை நோய்வாய்ப்பட்டபோது, இவரது குடும்பத்தினரால் சிகிச்சையளிக்க முடியாத நிலையில் இறந்தார். அவரது நினைவாக, மருத்துவ சிகிச்சையை அணுக முடியாதவர்களுக்காக "ஜீவன்தீப்" என்ற நிதியை அமைத்தார். 2015ஆம் ஆண்டில் இந்த நிதியை மேம்படுத்துவதற்காக இவர் ஒரு முகநூல் கணக்கை ஆரம்பித்தார். இருபது மாதங்களுக்குப் பிறகு கிட்டத்தட்ட 7.2 லட்சம் பேர் இவரைப் பின்தொடர்பவர்களாக இருந்தனர். இவர், உதவிக்கான வேண்டுகோளைப் பெறும்யைத் தெரிந்து கொண்டு அதைப் பற்றி முகநூலில் இடுகையிட்டு நிதிக்காக முறையீடு செய்கிறார்.

இவரது மனிதாபிமான முயற்சிகளை அங்கீகரிக்கும் விதமாக 2016இல் இந்திய அரசு நாரி சக்தி விருதை  வழங்கியது  இவரது செயல்பாட்டைப் பற்றி இவரது உயர் அதிகாரிகள் கேள்விப்பட்ட பிறகு, இவர் பிலாய் பெண்கள் உதவி மையத்தில் சமூக ஊடகப் புகார்களைக் கையாளும் பிரிவுக்கு பணியமர்த்தப்பட்டார்.
## சொந்த வாழ்க்கை
1992களில் பிறந்த இவர், இந்திய மாநிலமான சத்தீசுகரிலுள்ள துர்க் என்ற நகரத்தில் வசிக்கிறார். இவர் கைப்பந்தாட்டத்தில் சத்தீசுகரை பிரதிநிதித்துவப்படுத்துகிறார். 2018 ஆம் ஆண்டில், பிலாசுப்பூர் மற்றும் பாடப்பாரா இடையே தொடர்வண்டியில் தனக்கு நடந்த பாலியல் துன்புறுத்தலைப் பற்றி புகார் அளித்தார். இவரைத் தாக்கியவர் இரயில்வே பாதுகாப்பு படையால் கைது செய்யப்பட்டார்.

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:சத்தீசுகர் நபர்கள்
கே. உமா மகேசுவரி

**கே. உமா மகேசுவரி ரெட்டியார்** (*K. Uma Maheswari Reddiar*) என்பவர் இந்திய அரசியல்வாதி மற்றும் தமிழகச் சட்டப்பேரவையின் முன்னாள் உறுப்பினர் ஆவார். இவர் 2016ஆம் ஆண்டு நடைபெற்ற சட்டமன்றத் தேர்தலில் தூத்துக்குடி மாவட்டம் விளாத்திகுளம் தொகுதியிலிருந்துஅனைத்திந்திய அண்ணா திராவிட முன்னேற்றக் கழக வேட்பாளராகப்  போட்டியிட்டுத் தேர்ந்தெடுக்கப்பட்டார்.

முதலமைச்சர் எடப்பாடி க. பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு ஆதரவாக, அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைத் தமிழக சபாநாயகர் ப. தனபால் தகுதி நீக்கம் செய்தார்.

## மேற்கோள்கள்

பகுப்பு:1973 பிறப்புகள்
பகுப்பு:தூத்துக்குடி மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:அம்மா மக்கள் முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
திண்டிவனம் கே. இராமமூர்த்தி

**திண்டிவனம் கே. இராமமூர்த்தி** (*Tindivanam K. Ramamurthy*) (1934 டிசம்பர் 9- 8 ஆகத்து 2021) தமிழ்நாட்டைச் சேர்ந்த இந்திய அரசியல்வாதி ஆவார். இவர் இந்தியத் தேசிய காங்கிரசின் உறுப்பினராக இருந்தார். மேலும் இவர் தமிழ்நாடு பிரதேச இந்திய தேசிய காங்கிரசு குழு பொதுச் செயலாளராக பணியாற்றி உள்ளார் (1967–78). இவர் தமிழக சட்டப்பேரவை (1967–71) மற்றும் தமிழகச் சட்டமன்றம் (1976-84) ஆகியவற்றில் உறுப்பினராக இருந்துள்ளார். சட்டப்பேரவையில் 1981 முதல் 1984 வரை எதிர்க்கட்சித் தலைவராக இருந்துள்ளார். 1984 முதல் 1990 வரை இந்திய நாடாளுமன்றத்தில் மாநிலங்களவையில் பரிந்துரைக்கப்பட்ட உறுப்பினராக இருந்தார். இவர் உடல்நலக் குறைவு காரணமாக 8 ஆகத்து 2021 அன்று காலமானார்.

## மேற்கோள்கள்

## வெளியிணைப்புகள்
*சுருக்கமான வாழ்க்கைக்குறிப்பு

பகுப்பு:2021 இறப்புகள்
பகுப்பு:1934 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:மாநிலங்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஊர்ப் பெயரால் அறியப்படும் மக்கள்
சப் ஜான்

**சப் ஜான்** (*Sab John*) என்பவர் ஒரு இந்தியத் திரைக்கதை எழுத்தாளர் மற்றும் மலையாளம் மற்றும் தமிழ்த் திரைப்படங்களில் பணியாற்றும் நடிகர் ஆவார். இவர் *சாணக்யன்* (1989) மற்றும் *[[குணா]]* (1991) ஆகிய படங்களில் பணியாற்றியதற்காக அறியப்பட்டவர்.

## தொழில்
சப் ஜானின் பரபரப்பூட்டும் திரைப்படமான சாணக்கியன் (1989) படத்தின் வழியாக எழுத்தாளராக அறிமுகமானார். அப்படமானது அப்போது தொழில்நுட்பத்தில் மேம்பட்டது எனக் கருதப்பட்டது. படத்தின் கதை 18 நாட்களில் உருவாக்கப்பட்டது. இவர் படத்தை 450 பக்கங்களில் இயக்குநர் டி. கே. இராஜீவ் குமாருடன் எழுதினார். அடுத்த ஆண்டு *[[குணா]]* என்ற காதல் படத்தின் மூலம் தமிழில் அறிமுகமானார். *வியூகம்* (1990), *காந்தாரி* (1992) உள்ளிட்ட பல மலையாளப் படங்களுக்கு திரைக்கதை எழுதிய பின்னர். *[[சில்லுனு ஒரு காதல் (திரைப்படம்)|சில்லுனு ஒரு காதல்]]* (2006) படத்தின் வழியாக தமிழ் திரையுலகத்துக்கு மீண்டும் வந்தார்.

## திரைப்படவியல்

### எழுத்தாளராக

* *[[சாணக்கியன் (திரைப்படம்)|சாணக்கியன்]]* (1989)
* *க்ஷானக்கட்டு* (1990)
* *வியூகம்* (1990)
* *[[குணா]]* (1991)
* *சூர்யா மானசம்* (1991)
* *காந்தாரி* (1992)
* *பரனகூடம்* (1994)
* *காந்தீவம்* (1994)
* *ஐவே* (1995)
* *மயில்பீலிக்காவு* (1998)
* *பிரியாம்* (2000)
* *[[சில்லுனு ஒரு காதல் (திரைப்படம்)|சில்லுனு ஓரு காதல்]]* (2006)
* *[[சிவப்பு மழை (திரைப்படம்)|சிவப்பு மழை]]* (2010)

### நடிகராக

* *[[குருதிப்புனல் (திரைப்படம்)|குருதிப்புனல்]]* (1995)
* *சத்தியமேவ ஜெயதே* (2000)

## குறிப்புகள்
 

## வெளி இணைப்புகள்

*

பகுப்பு:வாழும் மக்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
ந. இராமசந்திர ரெட்டி

**ந. இராமசந்திர ரெட்டி** (*N. Ramachandra Reddy*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர்1962, 1977 மற்றும் 1989 தேர்தல்களில் இந்தியத் தேசிய காங்கிரசு வேட்பாளராக ஓசூர் தொகுதியில் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார். இவரது பதவிக்காலத்தில் ஓசூருக்கு அரசு மருத்துவமனை, தொழில் பயிற்சி நிறுவனம் (ஐ.டி.ஐ) உள்ளிட்ட வசதிகள் கிடைத்தன.

## மேற்கோள்கள்

பகுப்பு:வாழும் மக்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
குர்மேகர் கவுர்

**குர்மேகர் கவுர்** (Gurmehar Kaur பிறப்பு: செப்டம்பர் 24, 1996) ஓர் இந்திய மாணவ ஆர்வலர் மற்றும் எழுத்தாளர் ஆவார் . 2019 ஆம் ஆண்டு நிலவரப்படி, அவர் ஆக்ஸ்போர்டு பல்கலைக்கழகத்தின் சோமர்வில் கல்லூரியில் தனது முதுகலைக் கல்வியினைப் படித்தார். பாகுபாட்டை அகற்ற உதவும் இங்கிலாந்தினைச் சார்ந்த தொண்டு நிறுவனமான அமைதிக்கான போஸ்ட்கார்ட்களுக்கான தூதராகவும் உள்ளார்.

பிப்ரவரி 2017 இல் ரம்ஜாஸ் கல்லூரியில் இந்திய மாணவர் சங்க உறுப்பினர்களுக்கும் அகில பாரதிய வித்யார்த்தி பர்கிசத் உறுப்பினர்களுக்கும் இடையில் நடந்த மோதல்களைத் தொடர்ந்து நடந்த *'சேவ் டியூ பிரச்சாரத்தில்*' முக்கிய பங்காற்றியதன் மூலம் பரவலாக அறியப்பட்டார்.

## ஆரம்ப கால வாழ்க்கை
குர்மேகர் கவுர் ,ஜலந்தரில் ராஜ்வீந்தர் கவுர் மற்றும் கேப்டன் மந்தீப் சிங் ஆகியோருக்கு  மகளாகப் பிறந்தார்.  லூதியானாவின் *ஹார்வெஸ்ட் இன்டர்நேஷனல்* பள்ளியில் தனது கல்வியை முடித்தார். இவரின் தந்தை மந்தீப் சிங், ஆகஸ்ட் 6,1999இல் சம்மு காசுமீர் மாநிலத்தில் உள்ள ராஷ்டிரியா ரைபிள் முகாம் தாக்கப்பட்டதில் உயிர்த்தியாகம் செய்த 7 இரானுவ வீரர்களில் ஒருவராவார்.

செப்டம்பர் 2019 இல், ஆக்ஸ்போர்டு பல்கலைக்கழகத்தின் சோமர்வில் கல்லூரியில், நவீன தெற்காசிய ஆய்வில் முதுகலைப் பட்டம் பெற்றார்.

## படைப்புகள்

* *சுமால் ஆக்ட்ஸ் ஆஃப் ஃப்ரீடம்* (2018), பெங்குயின் ரேண்டம் ஹவுஸ்
* *தி யங் அண்ட் த ரெஸ்ட்லெஸ் (யூத் அண்ட் பாலிடிக்ஸ் இன் இந்தியா)* (2019), பெங்குயின் புக்ஸ்

## சான்றுகள்

 

## வெளி இணைப்புகள்

* பெங்குயின் இந்தியாவில் குர்மேஹர் கவுர்
* குர்மேஹர் கவுர் -டெட் டாக் - தெ பவர் ஆஃப் தெ ரிஸ்க் ஆஃப் ரைசிங் யுவர் வாய்ஸ்., டெட்.காம்

பகுப்பு:இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1996 பிறப்புகள்
எம். எஸ். ஆர். இராசவர்மன்

**எம். எஸ். ஆர். இராசவர்மன்** (*M. S. R. Rajavarman*) என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார். இவர் 2019ஆம் ஆண்டு நடைபெற்ற  இடைத்தேர்தலில் விருதுநகர் மாவட்டம் சாத்தூர் சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:விருதுநகர் மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
தெ. இரே. இராசாராம் நாயுடு

**தெ. இரே. இராசாராம் நாயுடு** (*D. R. Rajaram Naidu*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர் தமிழ்நாடு சட்டமன்றத்திற்கு 1977ஆம் ஆண்டு தளி சட்டமன்றத் தொகுதியிலிருந்து இந்தியத் தேசிய காங்கிரஸ் வேட்பாளராகத் தேர்ந்தெடுக்கப்பட்டார். மேலும் இந்தியத் தேசிய காங்கிரஸ் (இந்திரா) வேட்பாளராக 1980 தேர்தலிலும் போட்டியிட்டார். 2000ஆம் ஆண்டில் இவர் கிருஷ்ணகிரியில் நாடாளுமன்றத் தேர்தலில் தமிழ் மாநில காங்கிரசு வேட்பாளராக போட்டியிட்டு தோல்வியடைந்தார்.

## மேற்கோள்கள்

பகுப்பு:1939 பிறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:2016 இறப்புகள்
மதன் காமதேவன்

**மதன் காமதேவன் தொல்லியல் களம்** (**Madan Kamdev**) இந்தியாவின் அசாம் மாநிலத்தில் காமரூப ஊரக மாவட்டத்தில்  உள்ள *பையத்தா சர்யாலி*  எனும் கிராமத்தில் அமைந்த கிபி 9 மற்றும் 10ஆம் நூற்றாண்டு காலத்தில், காமரூப பேரரசை ஆண்ட காமரூப பால அரசமரபினர் நிறுவயதும், தற்போது சிதிலமடைந்த  இந்துக் கோயில்களின் தொல்லியல்  களம் ஆகும். மதன் காமதேவன் தொல்லியல் களத்தில் 1977-இல் அசாம் மாநில தொல்லியல் துறையால் அகழாய்வுகள் மேற்கொள்ளப்பட்டது.

மதன் காமதேவன் கோயிலின் மகேஸ்வரர், உமா மகேஸ்வரர், கணேசர், நான்கு தலை சிவன், கற்பக விருட்சம், விஷ்ணு, 6 முகம் கொண்ட பைரவர் மற்றும் வித்தியாதரர்கள் சிற்பச் சிதிலங்கள் 500 சதுர மீட்டர் பரப்பளவில் சிதறி கிடைக்கிறது.  

## படக்காட்சிகள்

File:Madan Kamdev 9.jpg|
File:Madan Kamdev 6.jpg|
File:Madan Kamdev 5.jpg|
File:Madan Kamdev 3.jpg|
File:Madan Kamdev 1.jpg|
File:Madan Kamdev 2.jpg|
File:Madan Kamdev 7.jpg|
File:Madan Kamdev.jpg|
File:Madan Kamdev 4.jpg|
File:Madan Kamdev 10.jpg|
File:Madan kamdev ruins.JPG|



## மேற்கோள்கள்

பகுப்பு:இந்தியத் தொல்லியற்களங்கள்
பகுப்பு:இந்தியச் சிற்பங்கள்
பகுப்பு:இந்துக் கோயில் கட்டிடக்கலை
பகுப்பு:காமரூப் மாவட்டம்
பகுப்பு:இந்திய இந்துக் கோயில்கள்
சோனு கவுடா

**சுருதி ராமகிருஷ்ணன்** என்று புகழ் பெற்ற **சோனு கவுடா** என்பவர் இந்தியத் திரைப்பட நடிகை. இவர் கன்னடப் படமான *இந்து நின்னு பிரிதியா* என்ற படத்தின் வழியாக அறிமுகமானார். மேலும் இவர் பிரமேசா பன்வலா, குலாமா போன்ற படங்களில் தோன்றினார். இவர் ஒரு சில தமிழ்ப் படங்களிலும் நடித்துள்ளார்.

## தனிப்பட்ட வாழ்க்கை
கன்னடத் திரையுலகில் ஒப்பனைக் கலைஞராகப் பணியாற்றிய ராமகிருஷ்ணாவுக்கு சோனு பிறந்தார். இவருடைய சகோதரியான நேகா கவுடா, தெலுங்குத் தொலைக்காட்சி நாடகத் தொடரான *ஸ்வதி சினுகுலு*, கன்னட சோப் எரா லட்சுமி பரம்மா, *கல்யாண பரிசு*  ஆகிய தொடர்களில் நடித்தார். சோனு பெங்களூரில் உள்ள பத்மநாபநகரில் உள்ள கார்மல் உயர்நிலைப் பள்ளியில் படித்தார்.

## தொழில் வாழ்க்கை
சோனுவின் முதற் படம் இந்து நின்ன பிரீதியா, அதில் இவர் நடிகர் ஸ்ரீநகர் கிட்டியுடன் இணைந்து நடித்தார். சுரானா கல்லூரியில் படித்தார். சோனு கவுடா பெங்களூரைத் தளமாகக் கொண்ட விமூவ் தியேட்டர் என்ற நாடக நிறுவனத்தில் நடித்துள்ளார். மேலும் சோனு கன்னடத் திரைப்படமான *குல்தூவில்* நடித்துள்ளார்.

## திரைப்படவியல்

## குறிப்புகள்
 

## வெளி இணைப்புகள்

* 
* 

பகுப்பு:1990 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
இரிங்கியுச்சோன் வாசும்

**இரிங்கியுச்சோன் வாசும்** (*Ringyuichon Vashum*) இந்தியாவில் மணிப்பூர் மாநிலத்தில் உக்ருல் மாவட்டத்தில் குறுங்கடன்களுக்காக உதவி வரும் இந்திய ஆர்வலர் ஆவார். மகளிர் சுய உதவிக்குழுக்களை உருவாக்க இவர் ஏற்பாடு செய்கிறார். 2017ஆம் ஆண்டில் இவர் செய்த பணிக்காக இவருக்கு நாரி சக்தி விருது வழங்கப்பட்டது.

## வாழ்க்கை
இரிங்கியுச்சோன் மணிப்பூர் மாநிலத்தை தளமாகக் கொண்ட நிலையான அபிவிருத்தி அமைப்பிற்கான பங்கேற்பு நடவடிக்கையின் தலைவராக உள்ளார். இந்த அமைப்பு 1997இல் உருவாக்கப்பட்டது. மேலும், மக்களின் பங்கேற்பு நடவடிக்கைக்கு ஆதரவளிக்க முயல்கிறது. 2007இல், மணிப்பூரின் வடக்கே உக்ருல் மாவட்டத்தில் உள்ள மலைகளில் வசிக்கும் பெண்களை மேம்படுத்துவதற்காக இவர் பணியாற்றத் தொடங்கினார், இது தங்குல் நாகர்களின் சொந்த இடமாகும்.

## பணிகள்
இவர், வடகிழக்கு பிராந்திய சமூக வள மேலாண்மை திட்டத்தின் ஒரு பகுதியாக உக்ருல் மாவட்ட மகளிர் குறுங்கடன் நிறுவனத்தின் (யு.டி.டபிள்யூ.ஐ.எம்) இயக்குநரானார். இவரது அமைப்பு உக்ருல் மாவட்டத்தில் யு.டி.டபிள்யூ.ஐ.எம் கீழ் உருவாக்கப்பட்ட சுய உதவிக்குழுக்களில் பெண்களுக்கு குறுங்கடன்களை வழங்குகிறது. வளரும் கஞ்சா மற்றும் அபினி வளப்பிலிருந்து விலகிச் செல்ல பெண்களை ஊக்குவிப்பதற்கும், இயற்கை வேளாண்மையில் ஈடுபடுவதற்கும், கோழிகளை வளர்ப்பதற்கும் இவர் இந்த உதவியைப் பயன்படுத்தினார். பிற வணிக வாய்ப்புகளில் பூத்தையல், உணவு பதப்படுத்தல், கைத்தறி நெசவு ஆகியவையும் அடங்கும்.
## விருது
2017 அனைத்துலக பெண்கள் நாள் அன்று புது தில்லியில் குடியரசுத் தலைவர் இல்லத்தில்  இவருக்கு நாரி சக்தி விருது வழங்கப்பட்டது. இவருடன் சேர்த்து அங்கீகரிக்கப்பட்ட 27 பெண்களில் இவரும் ஒருவர். மேலும், ஐந்து அமைப்புகளும் கௌரவிக்கப்பட்டன. "13,000 க்கும் மேற்பட்ட பெண்கள் சுய உதவிக் குழுக்களை அதிகாரம் செய்வதற்காக" பணியாற்றியதற்காக இவருக்கு இவ்விருது வழங்கப்பட்டது. விருது பெற்ற மற்றொரு வெற்றியாளர் ரீமா சாத்தேவை மணிப்பூர் மற்றும் அதன் தனிமைப்படுத்தப்பட்ட கிராமங்களில் நிலைத்தன்மை என்ற கருத்து எவ்வாறு வேரூன்றிக் கொண்டிருக்கிறது என்பதைப் பார்க்க ஊக்குவித்தார்.

## மேற்கோள்கள்

பகுப்பு:மணிப்பூர் நபர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு பிறப்புகள்
பகுப்பு:இந்தியப் பெண் செயற்பாட்டாளர்கள்
பமீலா மல்கோத்ரா

**பமீலா கேல் மல்கோத்ரா** (Pamela Gale Malhotra) இந்தியாவில் வசிக்கும் ஒரு அமெரிக்க வனவிலங்கு சரணாலய உரிமையாளர். இவரது இப்பணிக்காக பெண்களுக்கான இந்தியாவின் மிக உயர்ந்த விருதான, நாரி சக்தி விருது இவருக்கு வழங்கப்பட்டது.

## வாழ்க்கை
பமீலா கேல் 1952களில் நியூ செர்சியிலுள்ள ரெட் பேங்கில் பிறந்தார். இவர் ஒரு இரவு உணவகத்தில் வேலை செய்யும் போது ஒரு இந்திய உணவக உரிமையாளரான் அனில்குமார் மல்கோத்த்ரா என்பவரைச் சந்தித்து திருமணம் செய்து கொண்டார். ஹவாயில் தங்கள் தேனிலவுக்கு சென்ற இவர்கள் அங்கு நிலங்களை வாங்கி அதை காடாக்கும் எண்ணம் இவர்களுக்கு இருந்தது. பின்னர் ஹவாயில் நிலங்களை வாங்க தொகை சேமிக்கப்பட்டன.

ஆனால் பின்னர், இவர்கள் ஹவாயை விட்டு வெளியேறி தங்கள் நிதியை இந்தியாவில் பயன்படுத்த முடிவு செய்தனர். இவர்கள் முதலில் இமயமலைக்குச் சென்றனர். ஆனால் இவர்களுக்கு அங்கு 12 ஏக்கர் நிலம் மட்டுமே வாங்க அனுமதிக்கப்பட்டது, எனவே இவர்கள் விலங்குகள் பாதுகாப்பு சரணாலயம் என்ற அறக்கட்டளையைத் தொடங்கி தென்னிந்தியாவுக்கு வந்தனர்.

இவர்களின் சரணாலயத்தில் உள்ள வனவிலங்குகளில் வங்காளப் புலிகள், ஆசிய யானைகள், கழுதைப்புலி, காட்டுப்பன்றி, சிறுத்தைகள், கடமான் , இந்திய மலை அணில் ஆகியவை அடங்கும்.

2017ஆம் ஆண்டு அனைத்துலக பெண்கள் நாள் அன்று  புது தில்லியில் இவருக்கு குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி நாரி சக்தி விருது வழங்கினார். விருது பெற்ற ஒவ்வொருவருக்கும் சான்றிதழுடன், 100,000 ரூபாயும் கிடைத்தது.

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:இந்திய அமெரிக்கர்கள்
கமர் தாகர்

**கமர் தாகர்** (Qamar Dagar) ஒரு இந்திய வனப்பெழுத்து நிபுணராவார். இவர் கலம்காரி பானியின் வனப்பெழுத்து அறக்கட்டளையின் நிறுவனரும் ஆவார். 2016ஆம் ஆண்டில், பெண்களுக்கான இந்தியாவின் மிக உயர்ந்த விருதான நாரி சக்தி விருது இவருக்கு வழங்கப்பட்டது.

## ஆரம்பகால வாழ்க்கை மற்றும் கல்வி
தாகர் புது தில்லியில் ஒரு பாரம்பரியதுருபாத் இசைக்கலைஞர்களின் குடும்பத்தில் பிறந்தார். தில்லி பல்கலைக்கழகத்தில் சமூகவியலில் பட்டம் பெற்றார். இவர் வனப்பெழுத்து நுபுணர்களான ஹசன் மசூடி மற்றும் முகமது எல்பாஸ் ஆகியோரை தனது வழிகாட்டியாகக் குறிப்பிட்டுள்ளார்.

## தொழில்
இவர், ஒரு தொழில்முறை வனப்பெழுத்து நிபுணராவார். அவர் தனது பணியில் ஒரு சுருக்க சித்திர கையெழுத்துப் பாணியைப் பயன்படுத்துகிறார். சிஎன்பிசி டிவி 18 என்ற தொலைக்காட்சி நிறுவனம் இவரை இந்தியாவின் "மிகவும் புகழ்பெற்ற சித்திர வனப்பெழுத்து நிபுணர்" என்று அழைத்தது.

இவரது தனி கண்காட்சிகள் இந்தியா, பிரான்ஸ் மற்றும் அமெரிக்காவில் நடந்துள்ளன. 2019ஆம் ஆண்டில், இந்திரா காந்தி தேசிய கலை மையத்தில் நடந்த குழு கண்காட்சியிலும் பங்கேற்றார்.

வனப்பெழுத்துப் பதிப்பை தனது சொந்த தொழில்முறை பயன்பாட்டிற்கு கூடுதலாக, இவர் தனது அமைப்பான கலம்காரி பானியின் வனப்பெழுத்து அறக்கட்டளை மூலம் இந்தியாவில் கலை வடிவத்தை பாதுகாக்க பணியாற்றுகிறார். கலைஞர்கள் தங்கள் படைப்புகளை பொதுமக்களுடன் பகிர்ந்து கொள்வதற்கும், வனப்பெழுத்து கலையை உயிரோடு வைத்திருப்பதற்கும் நிகழ்வுகளை ஒழுங்கமைக்க இவர் அறக்கட்டளையை நிறுவினார். இவர், சர்வதேச வனப்பெழுத்து விழாக்களை ஏற்பாடு செய்துள்ளார். இந்தியாவுக்கான சுற்றுலாப் பயணிகளின் கலாச்சார ஈர்ப்பாக இவரது வனப்பெழுத்துதுப் பட்டறைகள் ஊடக கவனத்தை ஈர்த்துள்ளன.

## விருது
2016 ஆம் ஆண்டில், இந்தியக் குடியரசுத் தலைவர் பிரணாப் முகர்ஜி, பெண்களுக்கான இந்தியாவின் மிக உயர்ந்த விருதான நரி சக்தி புராஸ்கரை இவருக்கு வழங்கினார்.

## மேற்கோள்கள்

பகுப்பு:வாழும் மக்கள்
நீர் அறிவியலும் தொழினுட்பமும்

***நீர் அறிவியலும் தொழினுட்பமும்*** (*Water Science and Technology*) என்பது நீரின் தரத்தை நிர்வகிப்பதற்கான பல்வேறு அம்சங்களை உள்ளடக்கிய ஒரு மாதாந்திர சகமதிப்பாய்வு செய்யப்பட்ட அறிவியல் ஆய்விதழாகும். இது 1969இல் நிறுவப்பட்டது மற்றும் ஐ டபுள்யு ஏ வெளியீட்டாரால் வெளியிடப்படுகிறது. இந்த ஆய்விதழின் தலைமை ஆசிரியர் வொல்ப்காங் ரவுச் (இன்ஸ்ப்ரூக் பல்கலைக்கழகம்) ஆவார்.

## வாய்ப்பு
*நீர் அறிவியலும் தொழினுட்பமும்* ஆய்விதழ் கழிவு நீர் சுத்திகரிப்பு மற்றும் நீர் தர மேலாண்மை பற்றிய அறிவியல் மற்றும் தொழில்நுட்பம் குறித்த ஆராய்ச்சி கட்டுரைகளை வெளியிடுகிறது. மாசுபடுத்தும் மற்றும் அபாயகரமான கழிவுகளை நிர்வகித்தல், நீர்நிலைகளில் மாசுபாட்டின் விளைவுகள் மற்றும் தாக்கம் மற்றும் நீரின் தரம் மற்றும் மறுபயன்பாட்டின் கொள்கை மற்றும் மூலோபாயம் ஆகியவையும் இதில் அடங்கும்.

## சுருக்கம் மற்றும் அட்டவணைப்படுத்தல்
விரிவாக்கப்பட்ட, தற்போதைய உள்ளடக்கங்கள்/வேளாண்மை, உயிரியல் மற்றும் சுற்றுச்சூழல் அறிவியல், தற்போதைய பொருளடக்கம்/பொறியியல், கணினி மற்றும் தொழில்நுட்பம், பயாஸிஸ் முன்னோட்டங்கள், எல்செவியர் பயோபேஸ் மற்றும் ஸ்கோபஸ் ஆகியவற்றில் ஆய்வுச்சுருக்கங்கள் குறியிடப்பட்டுள்ளன.

## திறந்த அணுகல்
*நீர் அறிவியலும் தொழினுட்பமும்* சந்தாவுக்குத் திறந்த அணுகல் (எஸ் 2 ஓ) வழியாக மாறியுள்ளது. அதாவது கட்டுரை ஆசிரியர்கள் தங்கள் நிறுவனம் சந்தாதாரர் நிறுவனமாக இருந்தால், அவர்களின் பணிகளைப் பொதுமக்களுக்கு அணுக அனுமதிக்கக் கூடுதல் கட்டணம் செலுத்தத் தேவையில்லை.

## மேற்கோள்கள்

## வெளி இணைப்புகள்
* 

பகுப்பு:ஆங்கில இதழ்கள்
பகுப்பு:ஆய்விதழ்கள்
பகுப்பு:நீரியல்
பகுப்பு:புவி அறிவியல்கள்
இரகுவண்ணன்

**இரகு மணிவண்ணன்** என்பவர் ஒரு இந்திய திரைப்பட நடிகர், அவர். இவர் குறிப்பாக தமிழ்த் திரைப்படங்களில் தோன்றியுள்ளார். இவர் நடிகர் மணிவண்ணனின் மகனாவார். இவர் *[[மாறன் (திரைப்படம்)|மாறன்]]* (2002), *[[நாகராஜ சோழன் (திரைப்படம்)|நாகராஜ சோழன் எம். ஏ., எம். எல். ஏ]]* (2013) உள்ளிட்ட படங்களில் தோன்றியுள்ளார்.

## தொழில்
சத்யராஜ் முதன்மை வேடத்தில் நடித்த  *[[மாறன் (திரைப்படம்)|மாறன்]]* (2002) படத்தின் மூலம் நடிகராக  அறிமுகமானார். பின்னர் அவர் பெரிய அளவில் திரைப்பட வாய்ப்புகளைப் பெறவில்லை. மேலும் குறைந்த செலவில் தயாரிக்கபட்ட *காதல் வளர்த்தேன்* உள்ளிட்ட  இரண்டு  படங்களில் பணியாற்றினார். அதில் இவர் மனோஜ் பாரதிராஜா மற்றும் குணால் ஆகியோருடன் பணிபுரிந்தார். 2013 ஆம் ஆண்டில், ரகு மணிவண்ணன் தனது தந்தை இயக்கிய  50 வது படமான *[[நாகராஜ சோழன் (திரைப்படம்)|நாகராஜ சோழன் எம். ஏ., எம். எல். ஏ. வில்]]* சத்தியராஜுடன் ஒரு முக்கியக் கதாபாத்திரத்தில் நடித்தார். அவர் தனது தந்தையின் அடுத்த படமான *தாலாட்டு மச்சி தாலாட்டு* படத்தில் நடிக்க ஒப்பந்தமானார். ஆனால் 2013 சூனில் மணிவண்ணன் இறந்த பிறகு படம் கைவிடப்பட்டது செய்யப்பட்டது 

2015 பிப்ரவரியில், ரகு மணிவண்ணன் தனது தந்தையின் *[[நூறாவது நாள்]]* (1984) படத்தின் மறு ஆக்கத்தை இயக்கும் பணியில் ஈடுபடவுள்ளதாக அறிவித்தார்.  நவீன கால பார்வையாளர்களுக்கு ஏற்றவாறு படத்தை எழுதத்  தொடங்கினார். இப்படத்தில் நடராஜன் சுப்பிரமணியம் முக்கியக் கதாபாத்திரத்தில் நடிக்க ஒப்பந்தம் செய்யப்பட்டார்.

## தனிப்பட்ட வாழ்க்கை
ரகு மணிவண்ணன் 16 செப்டம்பர் 2013 அன்று லண்டனைச் சேர்ந்த அபிகைல் மானுவல்ராஜ் என்பவரை மணந்தார். இந்த இணையருக்கு  14 நவம்பர் 2016 அன்று பிறந்த ஆத்விக் பெஞ்சமின் , 13 மே 2018 அன்று பிறந்த ஆதித்யன் பென்னையா என்ற இரண்டு குழந்தைகள் உள்ளனர்..

## திரைப்படவியல்

## குறிப்புகள்

பகுப்பு:1984 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
சோனி பிக்ச்சர்ஸ் டெலிவிஷன்

**சோனி பிக்ச்சர்சு டெலிவிசன்** 2002 ஆம் ஆண்டு துவங்கப்பட்ட ஒரு அமெரிக்க காட்சி ஊடகத் தயாரிப்பு மற்றும் விநியோகக் கலையகம் ஆகும்.

## அலைவரிசைகள்
சோனி குழுமத்தின் கீழ் இயங்கும் தொலைக்காட்சி அலைவரிசைகள் கீழ்வருமாறு:

* சோனி சேனல்
* கேம் ஷோ நெட்வர்க் (1994)
* சோனி எண்டர்ட்டெயின்மெண்ட்டு டெலிவிஷன் (1995)
* ஏ.எக்ஸ்.என் (1997)
* அனிமேக்ஸ் (1998)
* சோனி மூவி சேனல் (2010)
* கெட்டீவி (2014)
* சோனி மூவி ஆக்ஷன்  (2012)
* சினி சோனி டெலிவிஷன் (2012)

## மேற்கோள்கள்

பகுப்பு:தொலைக்காட்சி
சாமியா சுலுகு ஹாசன்

**சாமியா சுலுகு ஹாசன்** (*Samia Suluhu Hassan*) (பிறப்பு 27 ஜனவரி 1960) தான்சானிய அரசியல்வாதி ஆவார். இவர் தான்சானியாவின் ஆறாவது அதிபராகப் பணியாற்றி வருகிறார். முந்தைய அதிபர் ஜான் மகுஃபுலி இறந்த பின்னர் 20 மார்ச் 2021 அன்று இவர் பதவியேற்றார். ஆளும் சாமா சா மாபிந்துஸி கட்சியின் உறுப்பினரும், குடியரசான தான்சானியாவில் இந்த பதவியை வகித்த முதல் பெண்மணியும் ஆவார். புருண்டியில் சில்வி கினிகி மற்றும் ருவாண்டாவில் அகதே உவிலிங்கிமனா ஆகியோருக்குப் பிறகு சுலுஹு ஒரு கிழக்கு ஆப்பிரிக்க சமூக நாடுகளில் ஒன்றின் மூன்றாவது பெண் தலைவராக உள்ளார்.

சான்சிபாரைப் பூர்வீகமாகக் கொண்ட சுலுஹு அதிபர் அமனி கருமேவின் நிர்வாகத்தின் போது பகுதி தன்னாட்சி பிராந்தியத்தில் அமைச்சராகப் பணியாற்றினார். இவர் 2010 முதல் 2015 வரை மகுண்டுச்சி தொகுதியின் நாடாளுமன்ற உறுப்பினராகவும், 2010 முதல் 2015 வரை மத்திய விவகாரங்களுக்கான துணைத் தலைவர் அலுவலகத்தில் மாநில அமைச்சராகவும் பணியாற்றினார். 2014ஆம் ஆண்டில், இவர் நாட்டின் புதிய அரசியலமைப்பை உருவாக்குவதற்கான பணியில் அரசியலமைப்பு சபையின் துணைத் தலைவராக தேர்ந்தெடுக்கப்பட்டார்.

அதிபர் மகுஃபுலியுடன் சாமா சா மாபிந்துசி கட்சியின் சார்பில் தேர்ந்தெடுக்கப்பட்ட பின்னர், 2015 பொதுத் தேர்தலைத் தொடர்ந்து தான்சானியாவின் முதல் பெண் துணைத் தலைவரானார். சுலுஹு மற்றும் மகுஃபுலி ஆகியோர் 2020ஆம் ஆண்டில் இரண்டாவது முறையாக மீண்டும் தேர்ந்தெடுக்கப்பட்டனர். இவர் சுருக்கமாக கிழக்கு ஆப்பிரிக்க சமூக நாடுகளில் இரண்டாவது பெண் இடைக்கால மாநிலத் தலைவராகப் பணியாற்றினார்.

செப்டம்பர் 2021 இல், சாமியா சுலுஹு 2025 இல் ஜனாதிபதியாக போட்டியிட விரும்புவதாக உறுதிப்படுத்தினார், இதனால் அவர் வெற்றி பெற்றால் நாட்டின் முதல் தேர்ந்தெடுக்கப்பட்ட பெண் ஜனாதிபதியாக ஆனார்.

பகுப்பு:1960 பிறப்புகள்
பகுப்பு:தான்சானியா
பகுப்பு:பெண் அரசியல்வாதிகள்
ஆய்விதழ் மேற்கோள் அறிக்கைகள்

**ஆய்விதழ் மேற்கோள் அறிக்கைகள்** (*Journal Citation Reports*-ஜே.சி.ஆர் ) என்பது கிளாரிவேட் அனலிட்டிக்ஸ் (முன்னர் தாம்சன் ராய்ட்டர்ஸின் அறிவுசார் சொத்து) ஆண்டு வெளியீடாகும். இது அறிவியல் வலையுடன் ஒருங்கிணைக்கப்பட்டுள்ளது. அறிவியல்-அடிப்படை தொகுப்புகளின் வலையிலிருந்து அணுகப்படுகிறது. இது இயற்கை அறிவியல் மற்றும் சமூக அறிவியலில் உள்ள ஆய்விதழ்கள் பற்றிய தகவல்களை வழங்குகிறது. இதில் தாக்க காரணிகள் உள்ளன. *ஜே.சி.ஆர்* *[[அறிவியல் மேற்கோள் சுட்டெண்|முதலில் அறிவியல் மேற்கோள் சுட்டெண்]]* ஒரு பகுதியாக வெளியிடப்பட்டது. தற்போது, *ஜே.சி.ஆர்*, ஒரு தனித்துவமான சேவையாக, *[[அறிவியல் மேற்கோள் சுட்டெண்|விரிவாக்கப்பட்ட அறிவியல் மேற்கோள் சுட்டெண்]]* மற்றும் *சமூக அறிவியல் மேற்கோள் சுட்டெண்* தொகுக்கப்பட்ட மேற்கோள்களின் அடிப்படையில் அமைந்துள்ளது.

## அடிப்படை பத்திரிகை தகவல்
ஒவ்வொரு ஆய்விதழுக்கும் கொடுக்கப்பட்ட தகவல்கள் பின்வருமாறு:

* வெளியீட்டாளரின் அடிப்படை நூலியல் தகவல், தலைப்பு சுருக்கம், மொழி, ஐ.எஸ்.எஸ்.என்.
* பொருள் பிரிவுகள் (அறிவியலில் 171 வகைகளும் சமூக அறிவியலில் 54 வகைகளும் உள்ளன)

## மேற்கோள் தகவல்

* அடிப்படை மேற்கோள் தரவு:
** அந்த ஆண்டில் வெளியிடப்பட்ட கட்டுரைகளின் எண்ணிக்கை மற்றும்
** ஆய்விதழில் உள்ள கட்டுரைகள் ஆண்டு மற்றும் பிற ஆய்விதழ்களில் எத்தனை முறை மேற்கோள் காட்டப்பட்டன
* விரிவான அட்டவணைகள்
** ஆய்விதழில் உள்ள கட்டுரைகள் ஆண்டு மற்றும் பிற ஆய்விதழில் எத்தனை முறை மேற்கோள் காட்டப்பட்டன,
** அந்த ஆண்டு பத்திரிகையில் வெளியிடப்பட்ட கட்டுரைகள் மற்றும் மிகச் அண்மைய பத்து ஆண்டுகளில் ஒவ்வொரு குறிப்பிட்ட தனிப்பட்ட ஆய்விதழிலும் செய்யப்பட்ட மேற்கோள்களின் எண்ணிக்கை (மிகவும் மேற்கோள் காட்டப்பட்ட 20 பத்திரிகைகள் சேர்க்கப்பட்டுள்ளன)
** மிக அண்மைய 10 ஆண்டுகளில் ஆய்விதழ்களில் எத்தனை முறை கட்டுரைகள் வெளியிடப்பட்டன, அந்த ஆண்டில் தனிப்பட்ட குறிப்பிட்ட ஆய்விதழால் மேற்கோள் காட்டப்பட்டது (அதிக எண்ணிக்கையிலான மேற்கோள்களைக் கொண்ட இருபது பத்திரிகைகள் கொடுக்கப்பட்டுள்ளன)
* மற்றும் கொடுக்கப்பட்ட ஆய்விதழ் இந்த தரவுகளிலிருந்து பெறப்பட்ட பல நடவடிக்கைகள்: அதன் *[[தாக்க காரணி]]*, உடனடி சுட்டெண் முதலியன.

அறிவியல் மற்றும் சமூக அறிவியலுக்கு தனித்தனி பதிப்புகள் உள்ளன. 2013ல் அறிவியல் பதிப்பில் 8,411 ஆய்விதழ்களும், 2012ல் சமூக அறிவியல் பதிப்பில் 3,016 தலைப்புகளும் இருந்தன. ஒவ்வொரு ஆண்டும் வெளியீடு அடுத்த ஆண்டில் வெளியிடப்படுகிறது, அந்த ஆண்டின் மேற்கோள்கள் வெளியிடப்பட்டு தகவல் செயலாக்கப்பட்ட பிறகு.

வெளியீடு இணையவழி கிடைக்கிறது (*வலையில்*), அல்லது குறுவட்டு வடிவத்தில் (*CD-ROM இல் JCR* ); முதலி அச்சில் வெளியிடப்பட்டது, விரிவான அட்டவணைகளுடன் நுண்படிவத்தில் வெளியிடப்படுகிறது.

## வெளியீட்டு அட்டவணை
அண்மைய ஆண்டுகளில், இது பெரும்பாலும் ஜூன் நடுப்பகுதியில் வெளியிடப்படுகிறது. எடுத்துக்காட்டாக, *2016 தரவுகளின் அடிப்படையில் 2017 ஆய்விதழ் மேற்கோள் அறிக்கைகள்* ஜூன் 14, 2017 அன்று வெளியிடப்பட்டன.

## ஒருங்கிணைப்புகள்
2020ஆம் ஆண்டு நிலவரப்படி, ஆய்விதழ் மேற்கோள் அறிக்கைகள் அன் பேவால் தரவைப் பயன்படுத்தும் திறந்த அணுகல் தரவிற்கான பீட்டாவை உள்ளடக்கியது.

## மேலும் காண்க
* ஆய்விதழ் அளவீடுகள்
* ஸ்கோபஸ்

### மேற்கோள்கள்
 

## வெளி இணைப்புகள்
* 
* ''பத்திரிகை மேற்கோள் அறிக்கைகளுக்கான'' பயிற்சி வளங்கள்

பகுப்பு:இயற்கை அறிவியல்கள்
பகுப்பு:சமூக அறிவியல்கள்
பகுப்பு:ஆய்விதழ்கள்
பல்லவி பௌஸ்தார்

**பல்லவி பௌஸ்தார்** (Pallavi Fauzdar) (பிறப்பு: திசம்பர் 20, 1979) அதிக உயரமான இடத்தில் மோட்டார் சைக்கிள் சவாரி செய்தவரும் தனது சமூகப் பணிகளுக்கு மிகவும் பிரபலமான இந்தியப் பெண்ணாவார். இவரது பல சாதனைகள் லிம்கா சாதனைகள் புத்தகத்தில் முதல் என்ற சாதனையாக இடம் பெற்றுள்ளன.

## ஆரம்பகால வாழ்க்கை
பல்லவி இந்தியாவின் உத்தரப் பிரதேசத்தின் ஆக்ராவில் பிறந்தார். இவரின் தந்தை அசோக் பௌஸ்தார், ஓய்வு பெற்ற மின் பொறியாளர் ஆவார். இவர் தனது 14 வயதில் இரு சக்கர வாகனத்தில் சவாரி செய்வதில் ஆர்வம் காட்டினார். தனது தந்தையின் இரு சக்கர வாகனத்தில் சவாரி செய்தார். இவர் 2004இல் திருமணம் செய்து கொண்டு 2 குழந்தைகளுடன் புது தில்லியில் வசிக்கிறார்.

## தொழில்
பல்லவி புதுடில்லியில் ஒரு சவாரி குழுவில் சேர்ந்து தனது சவாரி வாழ்க்கையைத் தொடங்கினார். இவரது முதல் குறிப்பிடத்தக்க சாதனை 2015இல், கடல் மட்டத்திலிருந்து 5638 மீ அல்லது 18774 அடி உயரத்தில் அமைந்துள்ள உலகின் மிக உயர்ந்த கணவாயான மணா கணவாய்க்கு தனியே சென்ற சவாரியில் தொடங்கியது. இவரது சாதனையை லிம்கா சாதனைகள் புத்தகம் அங்கீகரித்தது. அந்த ஆண்டு இவர் ஒரு பயணத்தில் 5000 மீட்டருக்கு மேல் எட்டு மலைப்பாதைகளுக்குச் சென்று மற்றொரு சாதனையை உருவாக்கினார். பின்னர் புதிய கணவாய்கள் மற்றும் தொலைதூர பாதைகளை உள்ளடக்கிய மலைகளில் தொடர்ந்து சவாரி செய்தார். நாட்டின் பல்வேறு பகுதிகளிலும் காரண-விழிப்புணர்வு சவாரிகளைச் செய்து சமூகப் பணிகளையும் செய்தார்.  2017ஆம் ஆண்டில் இந்தியாவின் லடாக் பகுதிக்குச் சென்று 5803 மீ அல்லது 19323 அடி உயரத்தில் அமைந்துள்ள அம்லிங் லா கணவாயை அடைந்த முதல் நபரானார். அம்லிங் லா கண்வாய் இப்போது உலகின் மிக உயர்ந்த சவாரி கணவாய் ஆகும்.

## பதிவுகள்
பல்லவி தற்போது பின்வரும் லிம்கா புத்தக பதிவுகளை வைத்திருக்கிறார்:

## அங்கீகாரமும் விருதுகளும்
பல்லவியின் பணிகள் மற்றும் சாதனைகள் தேசிய அளவில் அங்கீகரிக்கப்பட்டுள்ளன. மேலும் இவர் பின்வரும் விருதுகளைப் பெற்றுள்ளார்:

## சமூகப் பணி
பல்லவி அரசு சாரா நிறுவனங்கள் மற்றும் உத்தரப் பிரதேச மாநிலத்தின் பெண்கள் மற்றும் குழந்தைகள் துறை ஆகியவற்றுடன் பெண்கள் மற்றும் குழந்தைகள் உதவி எண் 181ன் விளம்பரத் தூதராகவும், பெண்கள் மற்றும் குழந்தைகளின் ஆதரவிற்காக "பெண் குழந்தையைக் காப்போம், பெண் குழந்தைகளுக்கு கற்பிப்போம் பிரச்சாரத்திலும் பணியாற்றியுள்ளார்.

## தொலைக்காட்சி
பல்லவி தொடர்ந்து தூர்தர்ஷன் உள்ளிட்ட பல  தொலைக்காட்சி ஊடக நிறுவனங்களுக்கு நேர்காணல்களை வழங்குகிறார்.

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:நாரி சக்தி விருது பெற்றவர்கள்
பகுப்பு:உத்தரப் பிரதேச நபர்கள்
தத்தாத்ரேயா ஹோசாபலே

**தத்தாத்ரேயா ஹோசாபலே** (**Dattatreya Hosabale**) (பிறப்பு:1 டிசம்பர் 1955) இந்திய சமூக ஆர்வலர் ஆவார். இவர் 20 மார்ச் 2021 அன்று ராஷ்டிரிய சுயம்சேவாக் சங்கத்தின் சர்காரியவா எனும் பொதுச் செயலர் பதவிக்கு, மூன்று ஆண்களுக்கு, அகில இந்திய பிரதிநிதிகள் சபையால் தேர்வு செய்யப்பட்டார்.

இந்தியப் பிரதமர் இந்திராகாந்தி ஆட்சியில் அறிவித்த நெருக்கடி நிலை காலத்தில் தாத்ரேயா ஹோசாபலே  மிசா சட்டத்தின் கீழ் 1975 - 1977 கால கட்டத்தில் சிறைவாசம் அனுபவித்தார். இவர் அகில பாரத வித்தியார்த்தி பரிசத்த்தின் பொதுச்செயலராக 15 ஆண்டுகள் பதவி வகித்தார்.

## இளமை வாழ்க்கை
தத்தாத்ரேயா ஹோசாபலே கர்நாடகா மாநிலத்தின் சிமோகா மாவட்டத்தில் உள்ள சோரப் கிராமத்தில் 1 டிசம்பர் 1955இல் பிறந்தவர். இவரது பெற்றோரும் ஆர்எஸ்எஸ் அமைப்பில் உறுப்பினர்களாக இருந்துள்ளனர். தத்தாத்ரேயா, 1968 ம் ஆண்டு ஆர்எஸ்எஸ் அமைப்பில் இணைந்தார். இதன் பின்னர் 1972 ம் ஆண்டு அகில அகில பாரத வித்யார்த்தி பரிசத்தில் இணைந்த இவர், அந்த அமைப்பின் பொது செயலராக 15 ஆண்டுகள் பதவி வகித்துள்ளார்.

## ஆர் எஸ் எஸ் அமைப்புடன் தொடர்பு
இவர் மைசூர் பல்கலைக்கழகத்தில் முதுகலை ஆங்கில மொழி இலக்கியத்தில் பட்டம் பெற்றவர்..இவர்  1972-இல் அகில பாரத வித்தியார்த்தி பரிசத் அமைப்பில் சேர்ந்தார். பின்னர் 1978-இல் அகில் பாரத மாணவர் அமைப்பில் இணைந்தார். பின்னர் அவ்வமைப்பின் பொதுச்செயலாளர் பதவியில் 15 ஆண்டுகள் பணியாற்றியானர். அசாம் மாநிலத்தில் இளைஞர் வளர்ச்சி மையத்தினை நிறுவினார்.

இவர் கன்ன்ட மொழியில் *அசீமா* எனும் மாத இதழை வெளியிட்டார். 2004-இல் இவர் இராஷ்டிரிய சுயம்சேவக் சங்கத்தின் அறிவு ஜிவிகளில் ஒருவராக இருந்தார். இவர் கன்னடம், இந்தி, ஆங்கிலம், தமிழ் மற்றும் சமசுகிருத மொழிகளில் புலமை கொண்டவர். இவர் இந்திய தேசியத்தில் பற்று கொண்டவர். இவர் 2004-இல் ராஷ்டிரிய சுயம்சேவாக் சங்கத்தின் துணை பொதுச்செயலர் ஆனார். 20 மார்ச் 2021 அன்று ராஷ்டிரிய சுயம்சேவாக் சங்கத்தின் பொதுச் செயலாளராக தேர்வு செய்யப்பட்டார். இதன் பின்னர், அடுத்த 3 ஆண்டுகளுக்கு,  பசு பாதுகாப்பு, குடும்ப கவுன்சிலிங், சுற்றுச்சூழல் பாதுகாப்பு, சமூக அநீதியை அகற்றுதல் மற்றும் கிராமப்புற வளர்ச்சி ஆகியவை ஆர் எஸ் எஸ் அமைப்பின் இலக்குகளாக இருக்கும் என அறிவித்தார்..
## மேற்கோள்கள்


## வெளி இணைப்புகள்

பகுப்பு:இந்துத்துவம்
பகுப்பு:வாழும் மக்கள்
பகுப்பு:இந்தியர்கள்
பகுப்பு:1955 பிறப்புகள்
ராஷ்டிரிய சுயம்சேவாக் சங்கம்
பகுப்பு:இந்திய சமூகசேவகர்கள்
பகுப்பு:சிவமொக்கா மாவட்டம்
ஆக்டா கொரியானா

***ஆக்டா கொரியானா*** (*Acta Koreana*) என்பது அகாடெமியா கொரியானாவினால் (கீமியுங் பல்கலைக்கழகம், டேகு, எஸ்.கே) ஆங்கிலத்தில் வெளியிடப்படும் கொரிய ஆய்வுகளை உள்ளடக்கிய  சகமதிப்பாய்வு செய்யப்பட்ட ஆய்விதழாகும். இது 1998ஆம் ஆண்டில் ஆண்டு வெளியீடாக இது நிறுவப்பட்டது. பின்னர் 2002 முதல் இரு ஆண்டுகளுக்கு ஒரு முறை வெளியிடப்படும் ஆய்விதழாக மாற்றப்பட்டது.

## ஆய்வுச்சுருக்கம் அட்டவணையிடல்
இந்த ஆய்விதழ் கலை மற்றும் மனிதநேய மேற்கோள் அட்டவணை, தற்போதைய பொருளடக்கம்/கலை மற்றும் மனிதநேயம்,  ஸ்கோபஸ்,  சிஎஸ்ஏ சமூகவியல் சுருக்கம், ஆசிய ஆய்வுகளின் நூலியல், கொரியா மேற்கோள் அட்டவணை மற்றும் சோசின்டெக்ஸ் ஆகியவற்றில் ஆய்வுச்சுருக்கங்கள் அட்டவணைப்படுத்தப்படுகிறது.

## மேற்கோள்கள்

## வெளி இணைப்புகள்
* 
பகுப்பு:ஆங்கில இதழ்கள்
பகுப்பு:ஆய்விதழ்கள்
நந்திதா ஷா

**நந்திதா ஷா** (Nandita Shah) (பிறப்பு 1959) ஒரு இந்திய ஓமியோபதி மருத்துவரும் எழுத்தாளரும் ஆவார். இவர் 1981ஆம் ஆண்டில் மருத்துவராகப் பயிற்சி செய்யத் தொடங்கினார். 2005ஆம் ஆண்டில் "உடல் நலம் மற்றும் விலங்குகளுடனும் இயற்கையுடனும் மீண்டும் இணைவதற்கான சரணாலயம்" என்ற அரசு சார்பற்ற அமைப்பை நிறுவினார். இவருக்கு 2016இல் நாரி சக்தி விருது வழங்கப்பட்டது .

## ஆரம்ப கால வாழ்க்கை
நந்திதா ஷா 1959 பிப்ரவரி 15 அன்று மும்பையில் பிறந்தார். மும்பையிலுள்ள சி. எம். பி ஓமியோபதி மருத்துவக் கல்லூரியில் சேர்ந்து ஓமியோபதியில் நிபுணத்துவம் பெற்ற மருத்துவராக, 1981 முதல் பயிற்சி பெற்று வருகிறார். இவர் 1985 முதல் நனிசைவ உணவு முறையை கடைபிடிப்பவராக இருக்கிறார். நியூயார்க்கில் வாட்கின்ஸ் கிளெனில் உள்ள ஒரு விலங்குப் பண்ணை சரணாலயத்தில் பணிபுரிந்த பின்னர் ஒரு பயிற்சியாளராக 1999இல் புதுச்சேரியின் ஆரோவில்லுக்கு வந்தார்.

## தொழில்
இவர், 2005ஆம் ஆண்டில் ஆரோக்கியமான உணவை ஊக்குவிப்பதற்காக "உடல் நலம் மற்றும் விலங்குகளுடனும் இயற்கையுடனும் மீண்டும் இணைவதற்கான சரணாலயம்" என்ற அரசு சாரா அமைப்பை நிறுவினார். சைவ உணவு உண்பதும் மூல உணவுகளை சாப்பிடுவதும் மனச்சோர்வு, நீரிழிவு நோய், உயர் இரத்த அழுத்தம் , இதய நோய் போன்ற பிரச்சினைகளைத் தடுக்கலாம் என்று இவர் நம்புகிறார்.  2020இல் இந்தியாவில் ஏற்பட்ட கொரானா வைரசுத் தொற்றுநோய்களின் போது, இவர் இணையத்தில் இலவசமாக சமையல் பட்டறைகளை வழங்கினார்

## விருது
இந்தியக் குடியரசுத் தலைவர் பிரணப் முகர்ஜி தனது குடியரசுத் தலைவர் இல்லத்தில் வழங்கிய 2016இல் நாரி சக்தி விருது பெற்ற தமிழ்நாட்டைச் சேர்ந்த நான்கு பெண்களில் இவரும் ஒருவர். 21 நாட்களில் நீரிழிவு நோயை மாற்றியமைத்தல் என்ற புத்தகத்தையும் எழுதியுள்ளார். பாலில் உள்ள புரதங்களை உட்கொள்வது நீரிழிவு நோய்க்கு ஒரு காரணமாக இருக்கலாம் என்று இவர் நம்புகிறார். 2020ஆம் ஆண்டு நிலவரப்படி, இவர் ஆரோவில்லில் வசித்து வந்தார்.

## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:நாரி சக்தி விருது பெற்றவர்கள்
பகுப்பு:தமிழ்நாட்டினர்
காலநிலையும் மேம்பாடும்

***[https://www.tandfonline.com/toc/tcld20/current காலநிலையும் மேம்பாடும்] *** (*Climate and Development*) என்பது காலநிலை மாற்றம், காலநிலை மாறுபாடு மற்றும் காலநிலை கொள்கை மற்றும் வளர்ச்சி தேவைகள், தாக்கங்கள், முன்னுரிமைகள் ஆகியவற்றில் எழும் சிக்கல்களை உள்ளடக்கிய சக மதிப்பாய்வு செய்யப்பட்ட இடைநிலை அறிவியல் ஆய்விதழாகும். இது 2009இல் நிறுவப்பட்டது. இந்த ஆய்விதழ் டெய்லர் மற்றும் பிரான்சிஸ் குழுமத்தினால் வெளியிடப்படுகிறது. இதன் தலைமை பதிப்பாசிரியர்கள் ஈ.லிசா எஃப். ஸ்கிப்பர் (சுற்றுச்சூழல் மாற்ற நிறுவனம்) மற்றும் ஜொனாதன் என்சர் (ஸ்டாக்ஹோம் சுற்றுச்சூழல் நிறுவனம்) (அக்டோபர் 2018 முதல்). நிலைய தலைமை தொகுப்பாசிரியர் ரிச்சர்ட் ஜே.டி. க்ளீன் (ஸ்டாக்ஹோம் சுற்றுச்சூழல் நிறுவனம்) ஆவார்.

## சுருக்கம் மற்றும் அட்டவணைப்படுத்தல்
இதழில் வெளியிடப்படும் ஆய்வுக் கட்டுரைகளின் ஆய்வுச்சுருக்கங்கள் கீழ்க்கண்ட ஆய்வுச்சுருக்க தொகுப்பில் அட்டவணைப்படுத்தப்படுகிறது:

* CAB சுருக்கம் 
* தற்போதைய பொருளடக்கம்/சமூக மற்றும் நடத்தை அறிவியல் 
* EBSCO தரவுத்தளங்கள்
* ஜியோபாஸ் 
* ஸ்கோபஸ் 
* சமூக அறிவியல் மேற்கோள் அட்டவணை

*[[ஆய்விதழ் மேற்கோள் அறிக்கைகள்|ஆய்விதழ் மேற்கோள் அறிக்கைகளின்படி]]*, இந்த பத்திரிகையின் 2019ஆம் ஆண்டின் தாக்கக் காரணி 2.311ஐக் கொண்டுள்ளது.

## மேற்கோள்கள்

பகுப்பு:ஆங்கில அறிவியல் ஆய்விதழ்கள்
பகுப்பு:அறிவியல் ஆய்விதழ்கள்
பகுப்பு:காலநிலையியல்
அபிநய்

**அபிநய்** (*Abhinay Kinger*, 20 சூன் 1981 – 10 நவம்பர் 2025) என்பவர் ஓர் இந்திய திரைப்பட நடிகர் ஆவார். மலையாளம் மற்றும் தமிழ்த் திரைப்படங்களில் நடித்தவர். இவர் கஸ்தூரி ராஜா இயக்கிய 2002 ஆம் ஆண்டு வெளியான *[[துள்ளுவதோ இளமை]]* திரைப்படத்தின் மூலமாக அறிமுகமானார். ஓரியோ பிஸ்கட் விளம்பரத்தில் இவர் தோன்றினார்.

## தொழில்
கஸ்தூரி ராஜாவின் *[[துள்ளுவதோ இளமை]]* (2002) திரைப்படத்தில்  தனுஷ் மற்றும் செரின் ஆகியோருடன் அபினய் அறிமுகமானார். இப்படத்தின் வெற்றிக்குப் பிறகு தொடர்ந்து படங்களில் நடித்தார். குறிப்பாக *[[ஜங்ஷன் (திரைப்படம்)|ஜங்ஷன்]]* (2002), *[[சிங்காரச் சென்னை]]* (2004), *[[பொன் மேகலை]]* (2005) ஆகிய படங்களில் கதாநாயகனாக நடித்தார்.

2000-களின் பிற்பகுதியில், இவர் துணை வேடங்களில் நடிக்கத் துவங்கினார். குறிப்பாக *[[சொல்ல சொல்ல இனிக்கும்]]* (2009), *[[பாலைவனச் சோலை (2009 திரைப்படம்)|பாலைவனச் சோலை]]* (2009) உள்ளிட்ட படங்களில் குறிப்பிடத்தக்க கதைப்பாத்திரங்களில் நடித்தார்.

*இவர்  [[துப்பாக்கி (திரைப்படம்)|துப்பக்கி]]* (2012) படத்தில் வித்யூத் ஜம்வால்வுக்கு பின்னணி குரல் வழங்கி பின்னணி குரல் கலைஞராகவும் படங்களில் பணியாற்றியுள்ளார்.

## இறப்பு
சில ஆண்டுகளாகக் கல்லீரல் தொற்றால் அவதிப்பட்டு வந்த அபிநய், கடுமையான உடல்நலப் பிரச்சினைகளை எதிர்கொண்டு சிகிச்சை பெற்று வந்தார். 2025 ஆம் ஆண்டு நவம்பர் 10 அன்று சென்னையில் காலமானார்.

## திரைப்படத் துறை பங்களிப்புகள்

### படங்கள்

### பின்னணிக் குரல் கலைஞராக
* வித்யூத் ஜம்வால் ( *[[துப்பாக்கி (திரைப்படம்)|துப்பாக்கி]]*, *[[அஞ்சான்]]* )

### விளம்பரங்கள்
* ஓரியோ பிஸ்கட்
* 3 ரோசஸ் தேநீர்

## மேற்கோள்கள்

## வெளியிணைப்புகள்
*

பகுப்பு:1981 பிறப்புகள்
பகுப்பு:2025 இறப்புகள்
பகுப்பு:மலையாள மக்கள்
பகுப்பு:தமிழ்த் திரைப்பட நடிகர்கள்
நேச்சர் இம்யூனாலஜி

***நேச்சர் இம்யூனாலஜி***  (இயற்கை நோயெதிர்ப்பியல்) (*Nature Immunology*) என்பது நோயெதிர்ப்புத் தன்மை ஆய்வுகளை உள்ளடக்கிய மாதாந்திர சக மதிப்பாய்வு செய்யப்பட்ட அறிவியல் ஆய்விதழ் ஆகும். இது ''நேச்சர்'' குடும்ப பத்திரிகைகளின் விரிவாக்கமாக 2000ஆம் ஆண்டில் நிறுவப்பட்டது.

*[[ஆய்விதழ் மேற்கோள் அறிக்கைகள்|ஆய்விதழ் மேற்கோள் அறிக்கையின்படி]]*, 2019ஆம் ஆண்டு தாக்கக் காரணி 20.479 ஆகும்.

## மேற்கோள்கள்

## வெளி இணைப்புகள்

* 

பகுப்பு:ஆங்கில அறிவியல் இதழ்கள்
பகுப்பு:மருத்துவ ஆய்விதழ்கள்
பகுப்பு:நோயியல்
குருணால் பாண்டியா

**குருணால் இமான்சு பாண்டியா** (Krunal Himanshu Pandya பிறப்பு: மார்ச் 24, 1991) ஒரு சர்வதேச  இந்தியத் துடுப்பாட்ட அணி வீரர் ஆவார் . இவர் ஒரு பன்முக வீரர் ஆவார், இவர் இடது கை மட்டையாளர் மற்றும் இடது-கை வழமைச் சுழல் பந்து வீச்சாளர். இவர் உள்ளூர்ப் போட்டிகளில் வடோதரா துடுப்பாட்ட அணிக்காகவும் மும்பை இந்தியன்ஸ் அணிக்காக ஐபிஎல் போட்டிகளிலும் விளையாடி வருகிறார். . நவம்பர் 2018 இல் இந்திய துடுப்பாட்ட அணிக்காக சர்வதேச அளவில் அறிமுகமானார்.

## உள்ளூர்ப் போட்டிகள்
அக்டோபர் 6, 2016 இல் வடோதரா துடுப்பாட்ட அணிக்காக முதல் தரத் துடுப்பாட்டப் போட்டிகளில் 2016-2017 ரஞ்சி கோப்பைத் தொடரில் அறிமுகமானார். அதே ஆண்டில் நடந்த விஜய் அசாரே கோப்பைக்கான தொடரில் 8 போட்டிகளில் 366 ஓட்டங்களை 45.75 எனும் மட்டையாட்ட சராசியுடனும் 11 இலக்குகளையும் கைப்பற்றி அதிக இலக்குகள் மற்றும் ஓட்டங்கள் எடுத்த வடோதரா துடுப்பாட்ட அணி வீரர்கள் பட்டியலில் முதலிடம் பிடித்தார்.

## இந்தியன் பிரீமியர் லீக்
2016 ஐபிஎல் ஏலத்தில் மும்பை இந்தியன்ஸ் பாண்டியாவை  2 கோடிக்கு வாங்கியது.  ஏப்ரல் 2016 இல்வான்கடே மைதானத்தில் குஜராத் லயன்சு அணிக்கு எதிராக மும்பை அணி சார்பாக அறிமுகமானார்.  தினேஷ் கார்த்திக்கை தனது முதல் இலக்காகக் கைப்பற்றினார். 2016 ஐபிஎல் தொடரில் இவரது பங்களிப்பிற்காக கிரிகின்போ மற்றும் கிரிக்பஸ் ஐபிஎல் லெவன் அணியில் இடம் பெற்றார்.

## சர்வதேச துடுப்பாட்ட வாழ்க்கை
அக்டோபர் 2018 இல், மேற்கிந்திய தீவுகள் மற்றும் ஆஸ்திரேலியாவுக்கு எதிரான சுற்றுப்பயணங்களுக்காக இந்தியாவிற்கான பன்னாட்டு இருபது அணியில் பாண்டியா பெயரிடப்பட்டார். 4 நவம்பர் 2018 அன்று மேற்கிந்தியத் தீவுகளுக்கு எதிரான தனது முதல் போட்டியில்  9 பந்துகளில் ஆட்டமிழக்காமல் 21 ஓட்டங்கள் எடுத்தார்.

## தனிப்பட்ட வாழ்க்கை
இவர் ஹர்திக் பாண்டியாவின் அண்ணன். 2017 இல் பங்கூரி சர்மா என்பவரை மணந்தார்.

## சான்றுகள்

 

## வெளி இணைப்புகள்

* 
** 

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1991 பிறப்புகள்
உயிரிதொழில்நுட்பவியல் ஆய்விதழ்

**உயிரிதொழில்நுட்பவியல் ஆய்விதழ்** (*Biotechnology Journal*) என்பது சக மதிப்பாய்வு செய்யப்படும் அறிவியல் ஆய்விதழ் ஆகும். இதில் உயிரித் தொழில்நுட்பவியலின் அனைத்து அம்சங்களையும் உள்ளடக்கிய ஆய்வுக் கட்டுரைகள் வெளியாகின்றன.

## ஆய்வுச்சுருக்கமும் அட்டவணைப்படுத்தலும்
ஆய்விதழில் வெளியாகும் ஆய்வுக்கட்டுரைகளின் ஆய்வுச்சுருக்கம் கீழ்க்கண்ட மேற்கோள் தரவுத்தளங்களில் அட்டவணைப்படுத்தப்படுகிறது:

*[[ஆய்விதழ் மேற்கோள் அறிக்கைகள்|ஆய்விதழ் மேற்கோள் அறிக்கைகளின்படி]]*, இந்த ஆய்விதழின் 2020இன் தாக்கக் காரணி 3.912 ஐக் கொண்டுள்ளது.

## மேற்கோள்கள்

## வெளி இணைப்புகள்

* 

பகுப்பு:ஆங்கில அறிவியல் ஆய்விதழ்கள்
பகுப்பு:உயிரியல் ஆய்விதழ்கள்
மேக்னா நாயர்

**மேக்னா நாயர்** (*Meghna Nair*, பிறப்பு: மே 29, 1989) என்பவர் ஒரு இந்திய நடிகை ஆவார். இவர் குறிப்பாக தமிழ் மற்றும் மலையாள படங்களில் நடித்துள்ளார்.

## தொழில்
18 வயதில், மேகா நாயர் முதன்முதலில் *[[தங்கம் (திரைப்படம்)|தங்கம்]]* (2008) படத்தில்  சத்யராஜுக்கு ஜோடியாக முன்னணி  பாத்திரத்தை ஏற்று நடித்தார். அப்படத்தில் சத்தியராஜின் மனைவியாக நடித்தார். மேலும் அவரது உண்மையான வயதைத் தாண்டி காட்டும் விதமாக அவருக்கு ஒப்பணை செய்யப்பட்டது. பின்னர் இவர் விவேக்குடன் நகைச்சுவைக் காட்சிகளில்  *[[பசுபதி மே / பா. ராசக்காபாளையம்]]* (2007), பாலியல் தொழிலாளியாக  *[[பூவா தலையா (2011 திரைப்படம்)|பூவா தலையா]]* (2011) உள்ளிட்ட படங்களில் நடித்தார். பின்னர் சிவா *[[சிறுத்தை (திரைப்படம்)|சிறுத்தை]]* (2011) படத்தில்  ஒரு காவல் அதிகாரி  பாத்திரத்தை இவருக்கு அளித்தார். அந்த பாத்திரத்தை அளிப்பதற்கு முன்னாதாக. சிவா அவர் நடித்த நெல்லை சந்திப்பு (2012) திரைப்படத்தின் சில விளம்பர ஒளிப்படங்களைக் கண்டு  அதில் ஈர்க்கப்பட்டு பின்னர் இவரைத் தேர்ந்தெடுத்தார். மேலும் மேகாவின் உயரமும் இயக்குனரை அப்படத்தில் நடிக்க வைக்க ஒரு காரணியாக இருந்தது. கார்த்தி, தமன்னாவுடன் இணைந்து, *சிறுத்தை* படத்தில் நடித்தது மேகாவின் திரை வாழ்வில்  மிக உயர்ந்த படைப்பாக உள்ளது. மேலும் தனக்கு திரைப்பட வாய்ப்புகள் கிடைக்கும் என்ற நம்பிக்கையில் இவர் தனது திரைப் பெயரான மேகா நாயர் என்பதை மேக்னா நாயர் என 2011 சூனில் மாற்றினார். 2000 ஆம் ஆண்டுகளின் பிற்பகுதியிலும், 2010 களின் துவக்க ஆண்டுகளிலும் இவரது பல படங்கள் தயாரிப்புக்ககு மத்தியில் நிறுத்தப்பட்டன. இந்தப் படங்களில்  அனிஷின் ஆதிக்கம், ஷாம் ஜோடியாக சஞ்சய் ராமின் சிவமயம் மற்றும் பெண் மையப்படுத்தப்பட்ட திரைப்படமான மன்மத ராஜ்யம் ஆகியவை நடிகைகள் அக்சயா, கீர்த்தி சாவ்லா, சங்கவி, தேஜாஸ்ரீ ஆகியோருடன் இணைந்து நடித்தார்.

2010 ஆம் ஆண்டில், அவர் மலையாளம் திரைப்படங்களில் தோன்ற ஆரம்பித்தார்.  சுரேஷ் கோபியுடன் இணைந்து  *ரிங்டோன்* (2010) மற்றும் திலீப்புடன் மிஸ்டர் மருமகன்  (2012). சூர்யா தொலைக்காட்சியில் ஒளிபரப்பான "கீதாஞ்சலி" என்ற தொலைக்காட்சி தொடரில் தோன்றினார். ஏசியாநெட்டில் பிரபலமான  உண்மைநிலை நிகழ்ச்சியாக இருந்த "நெஸ்லே மன்ச் ஸ்டார்ஸ்" நிகழ்ச்சியிலும் பங்கேற்றார்.

## திரைப்படவியல்

### தொலைக்காட்சி

* **நெஸ்லே மன்ச் ஸ்டார்ஸ்** ( ஏஷ்யாநெட் )
* **கௌரி பார்வதியாக கீதாஞ்சலியில்** ( சூர்யா தொலைக்காட்சி )
* **யக்ஷியம் நஜனம்** (தொலைப்படம்)

## குறிப்புகள்

## வெளி இணைப்புகள்
*

பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
அபர்ணா ஜெயின்

**அபர்ணா ஜெயின்** (Aparna Jain) ஒரு எழுத்தாளர் மற்றும் நிர்வாக தலைமைப் பயிற்சியாளர் ஆவார். இவர் *தி சூட் ஃபேமிலி குக்புக்* மற்றும் *ஓன் இட்: லீடர்சிப் லெசன்ஸ் ஃபிரம் விமன் ஹூ டூ. ஆகிய* இரண்டு புத்தகங்களை எழுதியுள்ளார் . இந்த நூலானது  ஆண்டின் சிறந்த வணிக நூலிற்கான டாடா லிட் லிவ் விருது பெற்றது.

பணியிடத்தில் பெண்களுக்கு சம உரிமைகளை வழங்குவதற்காகக் குரல் கொடுத்து வருகிறார். ஜெயின் ஜீப்ரா ஒர்க்ஸ் எனும்  சொந்த ஆலோசனை நிறுவனம் ஒன்றை நடத்தி வருகிறார்.

## ஆரம்பகால வாழ்க்கை மற்றும் கல்வி
ஜெயின் புதுதில்லியில் பிறந்தார். கர்நாடகாவில் பெங்களூரில் வளர்ந்தார். பெங்களூரில் உள்ள சோபியா உயர்நிலைப்பள்ளி , ஆந்திராவின் மதனப்பள்ளி, இரிஷி பள்ளத்தாக்கு பள்ளி உள்ளிட்ட பல்வேறு பள்ளிகளில் பயின்றார். பின்னர் சுவிட்சர்லாந்திற்கு குடிபெயர்ந்தார், அங்கு *அல்பினா ஸ்கூல் ஆஃப் ஹோட்டல் மேனேஜ்மென்ட்டில்* படித்தார்.

## புத்தகங்கள்
ஜெயினின் முதல் புத்தகம் அவரது குடும்பத்தின் பாரம்பரிய சமையல் குறிப்புகளான *சூட் ஃபேமிலி குக்புக் ஆகும்*. இது 2013 ஆம் ஆண்டில் *ஹார்பர்காலின்ஸ்* பதிப்பகத்தால் வெளியிடப்பட்டது.

## விருதுகள்
**2015-16**

*
* பாலின உணர்திறனுக்கான தெற்காசியா லாட்லி மீடியா விருதுகள் 2015-16 

## சான்றுகள்


பகுப்பு:இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1970 பிறப்புகள்
வாசுபகேன்

**வாசுபகேன் ராம்பிரசாத் பட்** (Vasubahen Ramprasad Bhatt 23 மார்ச் 1924 - 13 டிசம்பர் 2020) இந்திய சிறுகதை மற்றும் புதின எழுத்தாளர் ஆவார். குசராத்தின் பல்வேறு அனைத்திந்திய வானொலி நிலையங்களின் இயக்குநராகவும், குசராத் மாநில சமூக நல வாரியத்தின் தலைவராகவும் இருந்தார்.

## வாழ்க்கை
வசுபகேன்  1924 மார்ச் 23 அன்று பரோடாவில் (இப்போது வதோதரா) ராம்பிரசாத் பால்கிருஷ்ணா சாஸ்திரி மற்றும் சரஸ்வதிபென் ஆகியோருக்கு மகளாகப் பிறந்தார். இவரின் தந்தை பரோடா மாநிலத்தின் சயாஜிராவ் கெய்க்வாட் III இன் அரசியல் செயலாளராக இருந்தார். ஏழு உடன்பிறப்புகளில் ஐந்தாவது மகளாக இருந்தார். இவர் எஸ். என். டி. டி. கல்லூரியில் இளங்கலைப் பட்டம் பெற்றார்.

இவர் 1949 இல் அனைத்திந்திய வானொலியில்  சேர்ந்தார், பின்னர் அகமதாபாத், ராஜ்கோட் மற்றும் வதோதராவில் இயக்குநராகப் பணியாற்றினார் . அந்தப் பணியில் இருந்து 1982 இல் ஓய்வு பெற்றார். அகமதாபாத் சிறார் நல வாரியத்தின் தலைவராகவும், குசராத் மாநில சமூக நல வாரியத்தின் தலைவராகவும் இருந்தார். இவர் குசராத் ஸ்ட்ரீ கெல்வானி மண்டல் மற்றும் குழந்தைகள் அகாதமியின் தலைவராகவும் பணியாற்றினார். இவர் ஒரு நடிகையும் ஆவார்.

இவர் 2020 டிசம்பர் 13 அன்று அகமதாபாத்தில் இறந்தார்.
## சான்றுகள்


பகுப்பு:இந்தியப் பெண் எழுத்தாளர்கள்
பகுப்பு:2020 இறப்புகள்
பகுப்பு:1924 பிறப்புகள்
எஸ். அரவிந்த் ரமேஷ்

**ச. அரவிந்த் ரமேஷ்** (*S. Aravind Ramesh*) ஓர் இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். 2016 ஆம் ஆண்டு  தமிழக சட்டசபைக்கான தேர்தலில் சோழிங்கநல்லூர் தொகுதியில் இருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் சோளிங்கநல்லூர் தொகுதியில் இருந்து திமுக சார்பில் சட்டமன்ற உறுப்பினரானார்.

## தேர்தல் செயல்பாடு
### 2016

### 2021

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
மும்தாஜ் எம். காசி

**மும்தாஜ்** எனவும் மக்சூத் அகமது காசி எனவும் மேலும் **மும்தாஜ் எம் காசி** (**Mumtaz M. Kazi)** எனவும் பிரபலமாக அழைக்கப்படும் இவர், ஒரு இந்திய தொடர்வண்டி பொறியியலாளர் ஆவார். இவர் டீசல் இயந்திர தொடர் வண்டியை ஓட்டிய முதல் இந்தியப் பெண் என்றும் கருதப்படுகிறார்   உண்மையில், இவர் ஆசியாவின் முதல் பெண் லோகோமோட்டிவ் ஓட்டுநராவார். அப்போதைய இந்தியக் குடியரசுத் தலைவர் பிரணப் முகர்ஜி 2017 மார்ச் மாதம் அனைத்துலக பெண்கள் நாள் அன்று  இவருக்கு மதிப்புமிக்க நாரி சக்தி விருது வழங்கினார்.

## ஆரம்ப கால வாழ்க்கை
மகாராட்டிரா மாநிலத்தின் வணிக தலைநகரான மும்பையில் மரபுவழி முஸ்லிம் குடும்பத்தில் பிறந்து வளர்ந்தார். இவர் 1989 இல் சாண்டாகுரூசில் உள்ள சேத் ஆனந்திலால் ரோடர் உயர்நிலைப் பள்ளியில் பட்டம் பெற்றார். இவரின் தந்தை அல்லராகு இஸ்மாயில் கத்வாலா இந்திய இரயில்வே பணியாளராக பணியாற்றினார். மும்தாஜ் தனது தந்தையின் அடிச்சுவடுகளைப் பின்பற்றி முழுநேர தொடர் வண்டி ஓட்டுநராக தனது வாழ்க்கையைத் தொடர்ந்தார். இருப்பினும் ஆரம்பத்தில் இரயில்வே துறையில் சேர இவரின் தந்தை இவரை அனுமதிக்கவில்லை. மருத்துவ ஆய்வக தொழில்நுட்பத்தை பயில இவரிடம் சொன்னார். ஆனால் பின்னர் இவர் தனது தந்தையை சமாதானப்படுத்தினார்.

## தொழில்
1989இல் பட்டம் பெற்ற பிறகு, அதே ஆண்டில் இவர் என்ஜின் ஓட்டுநர் பணிக்கு விண்ணப்பித்தார். 1991ஆம் ஆண்டில் தனது 20வது வயதில் தொடர் வண்டியை ஓட்டத் தொடங்கினார். இந்த சாதனைக்காக 1995ஆம் ஆண்டில் லிம்கா சாதனைகள் புத்தகத்தால் முதல் ஆசிய பெண் லோகோமோட்டிவ் ஓட்டுநராக அங்கீகரிக்கப்பட்டார்.

இந்தியாவின் முதல் மற்றும் மிகவும் நெரிசலான இரயில் பாதையான சத்ரபதி சிவாஜி மகாராஜ் சந்திப்பு - தானே பிரிவு வழியாக உள்ளூர் இரயில்களை இவர் இயக்குகிறார்.

பெண்களின் சாதனைகளை அங்கீகரித்து ஆண்டுதோறும் இந்தியாவில் வழங்கப்படும் நாரி சக்தி விருதைப் பெற்றார். இவர் 2015ஆம் ஆண்டில் இந்திய இரயில்வேயில் இருந்து இரயில்வே பொது மேலாளர் விருதையும் பெற்றார்.

## சொந்த வாழ்க்கை
இவர் மின்சார பொறியியலாளர் மக்சூத் காசி என்பவரை மணந்தார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:மும்பையைச் சேர்ந்தவர்கள்
கல்யாணி பிரமோத் பாலகிருஷ்ணன்

**கல்யாணி பிரமோத் பாலகிருஷ்ணன்** (Kalyani Pramod Balakrishnan) தமிழ்நாட்டில் சென்னையைச் சேர்ந்த ஒரு இந்திய ஆடை வடிவமைப்பாளர் ஆவார். இவர் கிராம அபிவிருத்தி அமைச்சாகத்தின் மூலம் நெசவாளர்களுடன் பணியாற்றியுள்ளார். இவர் 2016இல் நாரி சக்தி விருதினைப் பெற்றார்.

## ஆரம்ப கால வாழ்க்கை
இவர், தமிழகத்தின் தலைநகரான சென்னையில் வளர்ந்தார். இவர் தேசிய வடிவமைப்பு நிறுவனத்தில் ஆடை வடிவமைப்பைப் படித்தார். பின்னர் ஒரு ஆடைகள் விற்பனையகத்தைத் திறந்தார். 1995ஆம் ஆண்டில், இவர் 'அன்றாட வாழ்க்கையில் வாழுதல்' என்று அழைக்கப்படும் ஒரு குவளையை செய்தார். பின்னர் இது அயர்லாந்தில் ஒரு கண்காட்சியில் காட்சிக்கு வைக்கப்பட்டது.

## தொழில்
பாலகிருஷ்ணன் ஆறு ஆண்டுகளில் தமிழகத்தின் பதின்மூன்று மாவட்டங்களைச் சேர்ந்த 19,500 நெசவாளர்களுடன் கிராம அபிவிருத்தி அமைச்சகத்தில் பணியாற்றினார். பின்னர் இவர் மதியிறுக்கம் அல்லது பெருமூளை வாதம் உள்ளவர்களுக்கு நெசவு கற்றுக்கொள்ள உதவத் தொடங்கினார். இவரது பணிக்கு அங்கீகாரம் அளித்து, 2016 ஆம் ஆண்டு நாரி சக்தி விருதினை இந்தியக் குடியரசுத் தலைவர் பிரணப் முகர்ஜியிடமிருந்து பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:சென்னை மக்கள்
பகுப்பு:நாரி சக்தி விருது பெற்றவர்கள்
எல்லையடி (துடுப்பாட்டம்)

துடுப்பாட்டத்தில், **எல்லையடி** (boundary) என்பது ஓர் ஆடுகளத்தின் சுற்றளவுக்கு அல்லது அதற்கு அப்பால் பந்து தாண்டிச் செல்லும் போது வழங்கப்படும் ஓட்டத்தினைக் குறிக்கும் சொல் ஆகும்.

## புலத்தின் விளிம்பு
எல்லையடி என்பது ஆடுகளத்தின் விளிம்பு, அல்லது களத்தில் உள்ள பொருளின் (பெரும்பாலும் ஒரு கயிறு)  விளிம்பைக் குறிக்கும். 2000 களின் முற்பகுதியில் இருந்து, தொழில்முறை போட்டிகளின் எல்லைகள் பெரும்பாலும் விளம்பரதார சின்னங்களின் இலச்சினைகளைக் கொண்ட கயிறாக உள்ளது.

வலது|thumb|240x240px| பாரம்பரியமாக எல்லையடியில் பயன்படுத்தப்படும் கயிறு

### நாலடி
எல்லையடியில் உள்ள கயிறின் விளிம்பைத் தொடுவதற்கு அல்லது செல்வதற்கு முன், பந்து குதித்துச் சென்றாலோ, அல்லது தரையில் உருண்டு சென்று கோட்டினைத் தாண்டினாலோ நாலடி ஓட்டங்கள் கொடுக்கப்படும்.

ஒரு களத்தடுப்பாளர் பந்தைப் பிடித்து பந்துவீச்சாளரிடமோ அல்லது இலக்குக் கவனிப்பாளரிடம் பந்தினை எறியும் போது எதிர்ப் பக்கத்தில் களத்தடுப்பாளர்கள் பந்தினைப் பிடிக்கத் தவறி அது எல்லையடியினைத் தாண்டினாலும் அதற்கும் நாலடி ஓட்டங்கள் வழங்கப்படும். அதற்கு முன்னதாக மட்டையாளர் ஓடி எடுத்த ஓட்டங்களுடன் இந்த நாலடி ஓட்டங்களும் சேர்க்கப்படும். ஆனால் அந்த நாலடி ஓட்டங்களானது உதிரிகளாக கணக்கில் எடுத்துக்கொள்ளப்படும்.

### ஆறடி ஓட்டம்
எல்லையடியில் உள்ள கயிறின் விளிம்பை  தரையில் படாமல் தாண்டினால் ஆறடி ஓட்டங்கள் வழங்கப்படும். 

1910 க்கு முன்னர், மைதானத்திற்கு வெளியே பந்து சென்றால் மட்டுமே ஆறடி வழங்கப்பட்டு வந்தது. எல்லையடினைத் தாண்டினால் ஐந்து ஓட்டங்கள் மட்டுமே வழங்கப்பட்டது.

## சாதனைகள்

### ஆறடி
[thumb|243x243px| ஒருநாள் போட்டிகளில் அதிக ஆறடிகள் அடித்து உலக சாதனை படைத்த [சாகித் அஃபிரிடி|சாஹித் அப்ரிடி.]]
ஓர் ஆட்டப் பகுதியில் அதிக ஆரடி ஓட்டங்கள் எடுத்த வீரர் என்ம் சாதனையினை பாக்கித்தான் துடுப்பாட்ட அணியின் பன்முக வீரர் வாசிம் அக்ரம் படைத்தார். 1996 ஆம் ஆண்டில் அக்டோபர் மாதத்தில் சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 12 ஆறடி ஓட்டங்கள் எடுத்து இந்தச் சாதனையினைப் படைத்தார்.

ஓல்ட் டிராஃபோர்டில் ஆப்கானிஸ்தானுக்கு எதிராக 17 ஆறடிகளை எடுத்த இயான் மோர்கன், ஒருநாள் சர்வதேசபோட்டிகளில் அதிக ஆறடிகள் எடுத்தவர் எனும் சாதனையினை ஜூன் 18,2019 அன்று படைத்தார். பிரெண்டன் மெக்கல்லம் தற்போது தேர்வு போட்டிகளில் அதிக ஆறடிகள் (107) எடுத்தவர் என்ற சாதனையைப் படைத்துள்ளார்.  ஷாஹித் அப்ரிடி ஒருநாள் போட்டிகளில் அதிக ஆறடிகள் எடுத்தவர் சாதனையைப் படைத்துள்ளார் (398 போட்டிகளில் 351, 369 ஆட்டப்பகுதி). 

## மேற்கோள்கள்

 
பகுப்பு:துடுப்பாட்ட சொல்லியல்
துரை கி. சரவணன்

**துரை கி. சரவணன்** (*Durai K. Saravanan*) ஓர் இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் புவனகிரி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்